TASCOกำไรกระฉูด
ครึ่งปีหลัง TASCO ถือว่าแข็งแกร่งต่อเนื่อง จากการรับประโยชน์เต็มที่จากราคาน้ำมันในตลาดโลกที่ปรับตัวลง ขณะที่ราคาขายยางมะตอยกลับแข็งแกร่งพร้อมกับมีความสดใสมากขึ้น จึงทำให้อัตรากำไรขั้นต้นสูงขึ้นได้ ส่วนด้านต่างประเทศอย่าง จีน เวียดนาม และอินโดนีเซียต่างก็มีการใช้ยางมะตอยมากในฤดูกาลนี้
23 ส.ค. 2558

ภาพรวมผลประกอบการในครึ่งปีหลัง 2558 บริษัท ทิปโก้แอสฟัลท์ จำกัด (มหาชน) หรือ TASCO ถือว่าแข็งแกร่งต่อเนื่อง จากการรับประโยชน์เต็มที่จากราคาน้ำมันในตลาดโลกที่ปรับตัวลง ขณะที่ราคาขายยางมะตอยกลับแข็งแกร่งพร้อมกับมีความสดใสมากขึ้น จึงทำให้อัตรากำไรขั้นต้นสูงขึ้นได้ ส่วนด้านต่างประเทศอย่าง จีน เวียดนาม และอินโดนีเซียต่างก็มีการใช้ยางมะตอยมากในฤดูกาลนี้
โดยเฉพาะแนวโน้มกำไรไตรมาส 3 ปี 58 จะโดดเด่นอย่างมาก และน่าจะเป็นไตรมาสที่ทำกำไรได้สูงสุดของปีนี้ปัจจัยหนุนสำคัญมาจากการเร่งเบิกจ่ายงบกระตุ้นเศรษฐกิจภาครัฐในส่วนที่เกี่ยวข้องกับการก่อสร้างถนน รวมถึงการเข้าสู่ช่วง High Season ของตลาดส่งออกไปจีน ขณะที่ราคาน้ำมันดิบที่ปรับตัวลดลงในช่วงที่ความต้องการยางมะตอยเพิ่มขึ้นในหลายตลาด เชื่อว่าจะส่งผลบวกต่อ Spread ระหว่างยางมะตอยและน้ำมันดิบให้เพิ่มสูงขึ้น
ขณะที่ผลการดำเนินงานไตรมาส 2 สิ้นสุดวันที่ 30 มิถุนายน 2558 บริษัทมีรายได้รวมลดลงเหลือ 10,542.91 ล้านบาท จากงวดเดียวกันของปีก่อน 11,403.74 ล้านบาท ขณะที่กำไรของบริษัทเพิ่มขึ้น 1,317.32 ล้านบาท หรือ 0.855 บาทต่อหุ้น จากงวดเดียวกันของปีก่อน 1.70 ล้านบาท หรือ 0.001 บาทต่อหุ้น โดยผลการดำเนินงานดังกล่าวที่กำไรเพิ่มขึ้น เนื่องจากมียอดขายผลิตภัณฑ์ยางมะตอยเพิ่มขึ้น เนื่องจากความต้องการของตลาดส่งออกปรับขึ้นอย่างมาก
ส่วนผลการดำเนินงานงวดหกเดือน สิ้นสุดวันที่ 30 มิถุนายน 2558 บริษัทมีรายได้รวมลดลงเหลือ 18,902.43 ล้านบาท จากงวดเดียวกันของปีก่อน 23,646.57 ล้านบาท ขณะที่กำไรของบริษัทเพิ่มขึ้น 2,443.08 ล้านบาท หรือ 1.589 บาทต่อหุ้น จากงวดเดียวกันของปีก่อน 255.35 ล้านบาท หรือ 0.167 บาทต่อหุ้น ผลกำไรที่เติบโตกระฉูดนี้ยังทำสถิติสูงสุดใหม่ต่อเนื่อง 
 
อีกทั้งเมื่อวิเคราะห์ฐานะทางการเงินของบริษัทเพื่อใช้เป็นตัวแปรตัดสินใจการลงทุนพบว่า ฐานะทางการเงินของบริษัทค่อนข้างแข็งแกร่งมาก เพราะบริษัทมีสินทรัพย์หมุนเวียนสูงถึง 9,422.82 ล้านบาท เมื่อเทียบกับหนี้สินหมุนเวียนเพียง 5,685.04 ล้านบาท ได้ค่า Current Ratio อยู่ที่ระดับ 1.66 เท่า แสดงว่า สภาพคล่องทางการเงินมีมากพอสมควร
ขณะที่ปัญหาหนี้สินไม่มีอะไรน่าเป็นห่วง เพราะบริษัทมีหนี้สินรวมแค่ 2,481.53 ล้านบาท เมื่อนำมาเทียบกับส่วนของผู้ถือหุ้นมากถึง 8,428.03 ล้านบาท ได้ค่า D/E อยู่ที่ระดับ 0.30 เท่า ถือว่า บริษัทปลอดจากปัญหาหนี้สินจริงๆ และยังมีโอกาสกู้เงินมาขยับขยายกิจการได้อีก
ในขณะที่นักวิเคราะห์ บล.เอเซีย พลัส มองว่า หลายปัจจัยที่ยังเอื้อหนุนต่อกำไรของ TASCO โดยเฉพาะต้นทุนน้ำมันดิบที่ปรับตัวลดลง แนะนำ “ซื้อ” ให้ราคาเหมาะสม 27.50 บาท
…
 
ผู้ถือหุ้นรายใหญ่
1. BNP PARIBAS SECURITIES (ASIA) LTD-FOR COLAS 49,073,104 หุ้น 31.98%
2. บริษัท ทิปโก้ฟูดส์ จำกัด (มหาชน) 37,063,166 หุ้น 24.16%
3. บริษัท ไทยเอ็นวีดีอาร์ จำกัด 9,309,002 หุ้น 6.07%
4. นายสมจิตต์ เศรษฐิน 3,200,016 หุ้น 2.09%
5. AIA Company Limited-APEX 3,000,000 หุ้น 1.96%
 
รายชื่อกรรมการ
1.น.ส.ลักษณา ทรัพย์สาคร ประธานกรรมการบริษัท
2.นายจ๊าคส์ มาร์เซล ปาสตอร์ รองประธานคณะกรรมการบริษัท
3.นายสมจิตต์ เศรษฐิน กรรมการผู้จัดการใหญ่
4.นายชัยวัฒน์ ศรีวรรณวัฒน์ กรรมการผู้จัดการ
5.นายชัยวัฒน์ ศรีวรรณวัฒน์ กรรมการ